钦定古今图书集成/明伦汇编/官常典/第136卷 > 元
## 钦定古今图书集成/明伦汇编/官常典/第136卷 > 元

元制，“勋一十阶，爵列八等按《元史百官志》：勋一十阶。上柱国，正一品；柱国，从一
品上；护军，正二品；护军，从二品上；轻车都尉，正三品；
轻车都尉，从三品上；骑都尉，正四品；骑都尉，从四品；
骁骑尉，正五品；飞骑尉，从五品。爵八等。王，正一品；郡
王，从一品国公，正二品；郡公，从二品郡侯，正三品郡
侯，从三品郡伯，正四品；郡伯，从四品。县子，正五品。县
男，从五品。

右勋爵若上柱国、郡王、国公时有除拜者，馀则止于封赠用之。

按《食货志》：“自昔帝王于其宗族姻戚，必致其厚者，所
以明亲亲之义也。元之为制，其又厚之至者欤。凡诸
王及后妃公主皆有食采分地，其路府州县得荐其
私人以为监，秩禄受命如王官，而不得以岁月通选
调。其赋则五户出丝一斤，不得私征之，皆输诸有司
之府，视所当得之数而给与之。”其岁赐则银币各有
差，始定于太宗之时，而增于宪宗之日。及世祖平江
南，又各益以民户，时科差未定，每户折支《中统钞》五
钱。至成宗复加至二贯。其亲亲之义若此，诚可谓厚
之至矣。至于勋臣亦然，又所以大报功也。

### 世祖中统二年秋八月封顺天等路万户张柔为安肃公济南路万户张荣为济南公

按：《元史世祖本纪》云云。

中统四年，以忙兀带为万户，佩“金虎符。”

按《元史世祖本纪》：“中统四年夏六月乙卯，以管民官
兼统怀孟等军，俺撒战殁汴梁，命其子忙兀带为万
户，佩金虎符。”

### 至元四年春正月辛亥封安肃公张柔为蔡国公

按：《元史世祖本纪》云云。

至元九年冬十一月癸酉，以前拔《樊城外郛》功，赏千
户刘深等金银符。

按：《元史世祖本纪》云云。

至元十一年春二月庚申，新德副元帅杨尧元战没，
以其子袭职。

按：《元史世祖本纪》云云。

至元十四年春三月壬子，宝应军人施福杀其守将，
降于淮东都元帅府。诏以福为千户，佩金符。

按：《元史世祖本纪》云云。

至元十五年春正月辛卯，以千户郑𬩽有战功，升万
户，佩虎符。夏五月乙酉，敕“主兵官若已擢授，其旧职
宜别授，有功者勿复以子孙承袭。”

按：《元史世祖本纪》云云。

至元二十一年。夏闰五月己卯。封法里剌王为郡王。
佩虎符。冬十一月甲申。封南木里忙哥赤郡公
按《元史世祖本纪》云云。

### 成宗大德十一年武宗封月赤察儿为王脱脱铁古迭儿二人为公

按《元史武宗本纪》：“大德十一年五月甲申，即位于上
都。六月丁丑，封太师月赤察儿为淇阳王。秋八月戊
戌，御史大夫脱脱封秦国公。十月丙午，封御史大夫
铁古迭儿郓国公。”

### 武宗至大元年封阿沙不花等及教化为公乃蛮带为王淇阳王请置傅不许

按《元史武宗本纪》：至大元年“春三月戊寅，封中书右
丞相、行平章政事阿沙不花康国公。夏四月戊戌，封
三宝奴为渤国公，香山为宾国公。癸卯，加授平章政
事教化太子太保、太尉、平章军国重事，魏国公。秋七
月壬午，封乃蛮带为寿王。甲申，太师淇阳王月赤察
儿请置王傅，中书省臣谓异姓王无置傅例，不许。”
至大二年，封床兀儿为句容郡王，夺教化国公爵
按《元史武宗本纪》，二年春正月己亥，封知枢密院事
容国公床兀儿为句容郡王。二月戊午，铸金印，赐句
容郡王床兀儿。秋九月壬午，江南行台劾平章政事
教化诈言家贫，冒受赐货物，折钞二万锭，且其人素
行无一善可称。魏国公，尊爵也，岂宜授之，“请追夺为
宜。”制可。

至大三年，封三宝奴楚国公。

按《元史武宗本纪》：“三年夏六月壬申，以西北诸王察
八儿等来朝，告祀太庙，赐脱虎脱、三宝奴珠衣，封三
宝奴为楚国公，以常州路为分地。”

至大四年，封铁木儿不花及亦思丹为王，孛罗买僧、
暗普等为公，以鲁王适子袭封爵。

按《元史仁宗本纪》，四年“春二月庚寅，即皇帝位。夏四
月乙丑，封知枢密院事铁木儿不花为宣宁王，赐银
印。六月甲寅，封亦思丹为怀仁郡王，赐银印。己未，封
枢密使孛罗为泽国公。秋七月甲辰，以故鲁王刁斡
八刺适子阿礼嘉世礼袭其封爵分地。冬十一月戊
戌，封司徒买僧为赵国公。十二月癸酉，封宣政会福”
院使暗普为秦国公。

### 仁宗皇庆元年以脱儿赤颜嗣淇阳王封常不阑奚为公塔思不花及木刺忽为王

按《元史仁宗本纪》：“皇庆元年春正月甲辰，授太师、录军国重事、知枢密院事脱儿赤颜开府仪同三司，嗣
淇阳王。三月丙辰，封同知徽政院事常不阑奚为赵
国公。乙丑，封诸王塔思不花为恩平王。夏四月壬午，
封知枢密院事木剌忽为广平王。”

皇庆二年春正月辛丑，封前尚书右丞相乞台《普济》
为《安吉王》。

按：《元史仁宗本纪》云云。

### 延祐元年封阿鲁秃及卜怜吉带为王

按《元史仁宗本纪》：“延祐元年春三月丙午，封阿鲁秃
为赵王。夏六月戊子，封河南省丞相卜怜吉带为河
南王。”

延祐二年冬十月丁丑，封脱火赤为“威宁郡王”，赐金
印，忽儿赤铁木儿不花为“赵国公。”

按：《元史仁宗本纪》云云。

延祐三年。夏六月丁亥。封床兀儿为句容郡王
按《元史仁宗本纪》云云。

延祐四年冬十二月壬子，“特授晋王内史按摊，出金
紫光禄大夫、鲁国公。”

按：《元史仁宗本纪》云云。

延祐五年春三月癸未，晋王“内史《拾得闾》加荣禄大
夫，封桓国公。”

按：《元史仁宗本纪》云云。

延祐六年，封王煦及塔失铁木儿为公。

按《元史英宗本纪》：六年“春三月庚寅，帝即位。夏四月
乙丑，封王煦为鸡林郡公。六月戊午，封知枢密院事
塔失铁木儿为蓟国公。”

### 英宗至治元年秋七月癸未封太尉孛阑奚为和国公

按：《元史英宗本纪》云云。

### 泰定帝泰定元年冬十月癸巳以出班为开府仪同三司翊国公给银印金符

按《元史泰定帝本纪》云云。

泰定二年，奏定“大臣毋领军卫，以全勋旧。”封火沙为
郡王，塔失铁木儿蓟国公。

按《元史泰定帝本纪》，泰定二年夏六月丙申，中书参
知政事左塔不台言，“大臣兼领军务，前古所无。铁失
以御史大夫，也先帖木儿以知枢密院事，皆领卫兵，
如虎而翼，故成逆谋。今军卫之职，乞勿以大臣领之，
庶勋旧之家得以保全。”从之，仍赐币帛以旌其直。秋
七月庚午，封驸马孛罗帖木儿、知枢密院事火沙并
为郡王。冬十二月戊寅，以塔失帖木儿为中书右丞
相。癸未，加塔失帖木儿开府仪同三司、“上柱国、录军
国重事、监修国史，封蓟国公。”

泰定三年春正月癸亥，封朵列捏为国公。

按《元史泰定帝本纪》云云。

泰定四年春三月辛丑，以那海赤为惠国公。

按《元史泰定帝本纪》云云。

### 文宗天历元年封燕铁木儿为太平王又命为荅刺罕世袭封满秃及阿马剌台皆为王

按《元史文宗本纪》：天历元年“秋九月癸酉，翰林院增
给驿玺书，命燕铁木儿将兵击辽东军。封燕铁木儿
为太平王，以太平路为食邑，赐金五百两、银二千五
百两、钞万锭，平江官地五百顷。冬十月丁巳，加命燕
铁木儿为荅剌罕，仍命子孙世袭其号。十二月庚子，
赐诸王满秃为果王，阿马剌台为毅王，宗正札鲁忽”
赤阔阔出等十七人，并赐功臣号及阶官爵谥，仍命
有司刻其功于碑，赐钞恤其家。

天历二年。春正月庚申。封知枢密院事火沙。为昭武
王。床兀儿之子荅邻荅里。袭父封。为句容郡王
按《元史文宗本纪》云云。

### 至顺元年封野里牙也真也不干赵世延皆为公不花帖木儿卯泽乃马台皆为王赐燕铁木儿功勋之碑

按《元史文宗本纪》：至顺元年“春正月己卯，封太医院
使野里牙为秦国公。二月辛卯，赐燕铁木儿给驿玺
书，以征其食邑租赋。三月甲子，封知枢密院事不花
帖木儿为武平郡王，录讨云南秃坚伯忽之功。丁丑，
赐《燕铁木儿功勋之碑》。夏四月丙戌，封也真也不干
为桓国公。五月丁卯，加赵世延翰林学士承旨，封鲁”
国公。秋闰七月庚辰朔，封“诸王卯泽为永宁王，授金
印”及“给银字圆符，给驿玺书”，并以所隶封邑岁赋赐
之。戊戌，甘肃平章政事乃马台封“宣宁郡王，授以金
印。”

至顺二年，封伯颜等四人为王，怯列该及蘸班皆为
公。

按《元史文宗本纪》：二年“秋七月戊戌，封伯颜为浚宁
王，赐金印，仍前太保，知枢密院事。八月甲辰朔，封脱
怜忽秃鲁为靖恭王，沙蓝朵儿只为懿德王，并给以
涂金银印。丙辰，封内史怯列该为丰国公。已未，以汴
梁尉氏县赐伯颜为食邑。冬十一月丙子，封诸王斡
集为保宁王，赐以印，以其先所受印赐诸王浑秃帖木儿之子庚兀台。己卯，封蘸班为国公。丁酉，以南
阳府之《嵩州》更赐伯颜为食邑。

至顺三年，以陈州赐伯颜为食邑。

按《元史文宗本纪》：三年夏四月，命有司为伯颜建生
祠，立纪功碑于涿州，仍别建祠，立碑于汴梁。六月己
未，燕铁木儿言，“顷伯颜封浚宁王，赐食邑嵩州，今请
于濒汴择一州赐之。”诏改赐陈州。

### 顺帝元统元年封撒敦荣王伯颜陈王唐其势袭封太平王

按《元史顺帝本纪》，“至顺四年六月初八日，即皇帝位
于上都。冬十月戊辰，诏以至顺四年为元统元年。乙
酉，诏以高邮府为伯颜食邑，戊子，封撒敦为荣王，食
邑庐州。唐其势袭父封为太平王，进阶金紫光禄大
夫。十一月辛亥，封伯颜为秦王，锡金印。”

元统二年，封也真不干及定住为王，封阔里吉思为
公。

按《元史顺帝本纪》：“二年春二月戊辰，封也真不干为
昌宁王，锡金印。秋九月丁亥，封知枢密院事阔里吉
思为宜国公，太保、中书平章政事定住为宣德王。”

### 至元六年马札儿台辞所封忠王及荅剌罕之号

按《元史顺帝本纪》：至元六年夏四月丙午，诏封马札
儿台为忠王，及加荅剌罕之号，马札儿台辞。五月乙
卯，监察御史普鲁台言，“右丞相马札儿台辞荅剌罕
及王爵名号，宜示天下，以劝廉让。”从之。

### 至正元年夏四月庚子复封太师马札儿台为忠王冬十月己酉封阿沙不花顺宁王昔宝赤寒食顺国公

按：《元史顺帝本纪》云云。

至正十一年冬十一月，诏赐“脱脱荅剌罕”之号，俾世
袭之。

按：《元史顺帝本纪》云云。

至正十三年夏五月癸酉，伯家奴封武国公，与诸王
孛罗帖木儿同出军。

按：《元史顺帝本纪》云云。

至正十七年夏四月，封江西行省平章政事火伱赤
为“营国公。”

按：《元史顺帝本纪》云云。

至正二十一年，封老章和宁王脱欢等并诏加封
按《元史顺帝本纪》：二十一年秋九月“戊午，阳翟王阿
鲁辉帖木儿伏诛。阿鲁辉帖木儿以宗亲见天下盗
贼并起，遂乘间隙肆为异图。诏少保知枢密院事老
章率诸军讨之，老章遂败其众，寻为部将同知太常
礼仪院事脱驩所擒，送阙下，诏诛之。”于是诏加老章
太傅、和宁王，以阿鲁辉帖木儿之弟忽都帖木儿袭
封阳翟王，宗王囊加玉枢、虎儿吐华与脱驩悉议加
封。

至正二十五年。春正月癸亥。封李思齐为许国公
按《元史顺帝本纪》云云。